钦定古今图书集成/明伦汇编/闺媛典/第142卷 > 吴景妻任氏
## 钦定古今图书集成/明伦汇编/闺媛典/第142卷 > 吴景妻任氏

按《安陆府志》：“任氏，沔阳人。少归武陵吴景。景没，任年
二十五。姻党以其少，欲夺其志，辄号泣不食，誓以死
守。躬自训子，十岁犹不命出户。姑患痿痹，即与同寝
处，左右抱持，每夜焚香告天，乞以身代。呕吐即举盂
以俟，急即以手承之。姑没，蔬食不茹荤。比葬，启土得
白兔二。弘治戊申，有司以闻，诏旌表。后以子钦贵，封”
太安人。年八十三终。